מינים בסכנת הכחדה

מינים בסכנת הכחדה הם מינים בעולם הטבע שעתידם נמצא באיום קיומי ממשי. מין מוגדר כמין בסכנת הכחדה רק אם הכוונה היא למין כולו, ולא לאוכלוסיות שונות שלו. לדוגמה, אם הנשר המקראי ייעלם מנופה של ישראל הוא לא ייכחד משום שיש רבבות כמותו בעולם ולכן אי אפשר לומר שהנשר נמצא בסכנת הכחדה. המינוח הנכון לצמצום אוכלוסיות הוא סכנת התמעטות, אך כאשר כל אוכלוסיות המין מצויות בסכנת התמעטות, הרי שהמין כולו נמצא בסכנת הכחדה. המינוח סכנת הכחדה מתאים רק ליצורים שאוכלוסייתם מידלדלת מיום ליום או שהידלדלה מאוד ועתה היא בכמות קבועה שאינה גדלה ויש סכנה, מכיוון שכשיתחיל שלב דלדול נוסף כמו התפשטות מגפה, המין לא ישרוד. ישנם מינים שככל הנראה תמיד קיימו אוכלוסיות זעירות, דוגמת הפרס, שלעיתים מופיע בישראל ולעיתים נעלם ולא רק בישראל. ישנם מקרים מתועדים בהם מאמצי השימור גרמו ליציאתם של מינים מסכנת הכחדה. הכחדות מינים מתקיימות בעקבות שינויים בסביבת המחיה של המין – שינויים שאוכלוסיית המין לא מצליחה להסתגל אליהם. בין המקרים הנפוצים שמאיימים על מינים בסכנת הכחדה: בעלי חיים יחידאים נמצאים בסיכון מוגבר (גם כשהם לא בסכנת הכחדה) כי הם עלולים לסרב להזדווג ציד – ככל שיותר אנשים צדים הסיכון עולה הקמת יישוב או תעשייה באזור המחיה מגפה – מחלה מידבקת וקטלנית מאוד שגורמת לסיכון זיהום אזור המחיה מינים פולשים המתחרים או הורגים מינים נדירים גם סדרני הכחדה יכולים לגרום לסיכון העלמות של המזון במדינות רבות, מינים בסיכון המופיעים ברשימה רשמית לאומית נקראים "מינים אדומים". פגיע (Vulnerable; VU) – הקטגוריה שמקורה ברשימה האדומה של IUCN מוגדרת על-פי חמישה קריטריונים, המצביעים על סיכון משמעותי להכחדת המין מהטבע: הידלדלות האוכלוסיות בעבר או בהווה ושיעורה, תחום התפוצה של המין ומאפייניו של תחום זה (תנודות בגודלו, האם הוא מקוטע וכדומה), מספר הפרטים הבוגרים, אוכלוסייה קטנה או מוגבלת, ועוד. בנוסף, מין עשוי להיות מוגדר כ"פגיע" אם ניתוח כמותי מראה כי הסיכוי להכחדה מהטבע במאה הקרובה גבוה מעשרה אחוזים. לדוגמה: ברדלס, נמר, היפופוטם, דב הקוטב, קרנף הודי, קואלה, גאור, עמלץ לבן, קוברה מלכותית ויאק הבר. שועל מעופף אפור-ראש ניבתן איגואנה ימית צב גילדי עיטם שטלר אריה בסכנת הכחדה (Endangered; EN) – הקטגוריה מוגדרת על-פי חמישה קריטריונים, בדומה למצב הקודם, בתנאים חמורים יותר; עמידה בתנאים אלה מצביעה על סיכון גבוה להכחדת המין בטבע. למשל, אחד התנאים במצב VU הוא שמספר הפרטים הבוגרים יהיה קטן מ-1,000. התנאי המקביל במצב EN הוא שמספר הפרטים לא יעלה על 250. לדוגמה: זאב טלוא, טיגריס, לוטרת ענק, לווייתן כחול, כריש לווייתני, צב ים ירוק, פיל סוואנה אפריקני, שימפנזה מצוי, כלב ים נזירי הוואי, כלב ים נזירי מצוי, למור קטה. פיל אסייתי טפיר אסייתי פנדה זנובה קטגונוס צ'אקו שועל דרווין עוזניית הנגב בסכנת הכחדה חמורה (Critically Endangered; CR) – הקטגוריה מוגדרת על-פי חמשת הקריטריונים של המצבים VU ו-EN, בתנאים חמורים עוד יותר, המצביעים על סיכון גבוה מאוד להכחדת המין בטבע. לדוגמה, מספר הפרטים בקטגוריה זו אינו עולה על 50 (לעומת 1,000 או 250 במצבים הקודמים). לדוגמה: קרנף צר-שפה, דישון מקראי, גורילה מערבית, עיט פיליפיני, גמל דו-דבשתי, קונדור קליפורני, קיפודן חרטומני מערבי, תאו הפיליפינים, קאקאפו ודולפין נהרות סיני. אורנגאוטן סומטרי קרנף צר-שפה גאביאל חורפן אירופי למור צווארון שחור לבן צב ים קרני בעלי חיים שנעלמו מארץ ישראל מינים ללא מספיק נתונים קטגוריית עופות שחדלו לקנן בישראל קטגוריית בעלי חיים בסכנת היעלמות מארץ ישראל חיות נכחדות הכחדה המונית שימור הטבע השבת בעלי חיים לטבע קטגוריית צמחי בר בסכנת הכחדה בישראל מצב שימור תנו להם לחיות: מאה מיני בעלי חיים וצמחים בסכנה - וואלה חדשות, באתר וואלה, 12 בספטמבר 2012 אורן הרמן, תחיית המתים || האם הניאנדרתלים והממותות ישובו להלך בינינו, באתר הארץ, 26 ביוני 2013 בני פירסט, לחופש נולדו, על האנשים ששינו את היחס לציד חיות בר באפריקה, מאתר גלילאו. 24 בספטמבר 2015. מינים בסכנת הכחדה, באתר אנציקלופדיה בריטניקה (באנגלית) ניו יורק טיימס, נכחדו או רק הסתתרו? הבילוש הגנטי חושף בעלי חיים שנעלמו, באתר הארץ, 18 במרץ 2020 ניר חסון, 40 מינים בסכנת הכחדה. מה ניתן לעשות כדי לבלום את המשבר?, באתר הארץ, 29 באוקטובר 2020 הניו יורק טיימס, היום אקולוגים נאלצים להחליט על מה להגן ומה יילך לאיבוד, באתר הארץ, 23 במאי 2021 צפריר רינת, דו"ח התוכנית הלאומית להערכת מצב החיות והצמחים במדינה, באתר הארץ, 19 במאי 2024 חיים קרופך, בעלי חיים בסכנת הכחדה: מהדודו ועד לפנדה, באתר מסע אחר 68% Average Decline in Species Population Sizes Since 1970, Says New WWF Report, הקרן העולמית לשימור חיות הבר תמי קרן-רותם, מינים בסכנת הכחדה - לפני שיהיה מאוחר מדי, אתר רשות הטבע והגנים, 14 באוקטובר 2020